Publication: Magyar Közlöny
Issue: MK-1998-74 (Year: 1998, Number: 74)
Era: 1990-2004
Section: a 41/1997. (V. 28.) FM rendelethez
Paragraph Index: 3394

(1) Az elejtett, lőtt vad húsvizsgálatára a vágóállat húsvizsgálatának általános szabályait kell alkalmazni. Ezen túl, különösen elejtett vadnál vizsgálni kell: — a természetes elhullás (mérgezés) jeleit, — a lőtt, vágott, szúrt seb állapotát, — az elejtés körülményeire utaló egyéb jeleket, — az állat tápláltsági állapotát, — a bőr és a bőralatti kötőszövet állapotát, — a mechanikus sérüléseket, — az el nem távolítható vagy a mélyre terjedő szenynyeződéseket, — állati kártevők okozta másodlagos elváltozásokat (légyálcásság, rágottság stb.), — a hús állagát, színét, szagát, — a bomlási folyamatokat.

Source: https://magyarkozlony.hu/hivatalos-lapok/8e8b9eefa86b3a590f1a2469890b45a884aa0c50/dokumentumok/f19f2ab5b8d4b4c7f4cda063005dbf4fd0ae31c1/letoltes